**POZIV ZA DOSTAVU PONUDA**

**Predmet nabave: Materijali za potrebe istraživanja**

**Evidencijski broj nabave JN10/23**

**Jednostavna nabava sukladno Pravilniku o provođenju postupaka jednostavne nabave javnog naručitelja**

*Nabava je sufinancirana iz fondova Europske unije u okviru projekta*

**„Zaštita cjelovitosti konstrukcija u energetici i transportu“** (KK.01.1.1.04.0056)

Zagreb, siječanj 2023.

Sadržaj

[1. OPĆI PODACI 3](#_Toc121836497)

[1.1 Podaci o Naručitelju 3](#_Toc121836498)

[1.2 Osoba zadužena za kontakt 3](#_Toc121836499)

[1.3 Evidencijski broj nabave 3](#_Toc121836500)

[1.4 Vrsta postupka nabave 3](#_Toc121836501)

[1.5 Vrsta ugovora o nabavi 3](#_Toc121836502)

[1.6 Procijenjena vrijednost nabave 3](#_Toc121836503)

[1.7 Početak postupka nabave 3](#_Toc121836504)

[1.8 Popis gospodarskih subjekata s kojima je Naručitelj u sukobu interesa 3](#_Toc121836505)

[PODACI O PREDMETU NABAVE 4](#_Toc121836507)

[1.9 Opis predmeta nabave 4](#_Toc121836508)

[1.10 Mjesto isporuke: 5](#_Toc121836509)

[1.11 Rok isporuke: najviše 120 dana od potpisa ugovora 5](#_Toc121836510)

[1.12 Opis i oznaka grupa predmeta nabave 5](#_Toc121836511)

[1.13 Troškovnik 5](#_Toc121836512)

[2 ROK ZA DOSTAVU PONUDA 5](#_Toc121836513)

[3 UVJETI SPOSOBNOSTI 6](#_Toc121836514)

[3.1 Uvjeti sposobnosti za obavljanje profesionalne djelatnosti 6](#_Toc121836515)

[3.2 Uvjeti tehničke i stručne sposobnosti - Popis glavnih isporuka robe 6](#_Toc121836516)

[4 KRITERIJ ZA ODABIR PONUDE 6](#_Toc121836517)

[5 PODACI O PONUDI 6](#_Toc121836518)

[5.1 Sadržaj i način izrade ponude 6](#_Toc121836519)

[5.2 Način dostave ponude 7](#_Toc121836520)

[5.3 Rok valjanosti ponude 7](#_Toc121836521)

[5.4 Pojašnjenje i upotpunjavanje ponuda 7](#_Toc121836522)

[5.5 Odluka o odabiru, odbijanju ili poništenju 7](#_Toc121836523)

[6 JAMSTVA 8](#_Toc121836524)

[7 ROK, NAČIN I UVJETI PLAĆANJA 8](#_Toc121836525)

# 

# OPĆI PODACI

## Podaci o Naručitelju

Naziv i sjedište naručitelja: SVEUČILIŠTE U ZAGREBU,

FAKULTET STROJARSTVA I BRODOGRADNJE

Adresa: Ivana Lučića 5, 10000 Zagreb

OIB: 22910368449

MBS: 03276546

Broj telefona: +385 16168 220

Broj telefaksa: +385 1 61 57128

Osoba ovlaštena za zastupanje: prof. dr. sc. Zdenko Tonković, dekan Fakulteta

Adresa elektroničke pošte: zdenko.tonkovic@fsb.hr

Internetska adresa: https://www.fsb.hr/

## Osoba zadužena za kontakt

Tihana Damić

Telefon: 01 61 68 143

E-pošta: tihana.damic@fsb.hr

## Evidencijski broj nabave

Evidencijski broj nabave: JN10/23

## Vrsta postupka nabave

Provodi se postupak jednostavne nabave, sukladno Pravilniku o provođenju postupaka jednostavne nabave Naručitelja.

Sukladno članku 15. Zakona o javnoj nabavi (NN 120/16, 114/22) za godišnju procijenjenu vrijednost nabave manju od vrijednosti 26.540,00 eura bez PDV-a za robu i usluge odnosno 66.360,00 eura bez PDV-a za radove (tzv. jednostavna nabava) Fakultet nije obavezan provoditi postupke javne nabave propisane Zakonom o javnoj nabavi.

## Vrsta ugovora o nabavi

Grupa 1 i 2 - Ugovor o nabavi roba

## Procijenjena vrijednost nabave

Procijenjena vrijednost nabave**: 16.291,72** **eura bez PDV-a , odnosno procijenjena vrijednost pojedine grupe nabave:**

Grupa 1: Uzorci iz sinteriranog materijala – 4.612,11 eura bez PDV-a

Grupa 2: Eksperimentalni postav za provođenje eksperimenata - 11.679,61 eura bez PDV-a

## Početak postupka nabave

Postupak nabave započinje objavom na web stranicama naručitelja [www.fsb.hr](http://www.fsb.hr) .

## Popis gospodarskih subjekata s kojima je Naručitelj u sukobu interesa

Sukladno članku 5. Pravilnika o jednostavnoj nabavi Naručitelja od 27. lipnja 2017. godine, o sukobu interesa na odgovarajući se način primjenjuju odredbe važećeg Zakona o javnoj nabavi.

U smislu odredbi čl. 76. Zakona o javnoj nabavi (Narodne novine br. 120/16, 144/22), gospodarski subjekti s kojima je naručitelj u sukobu interesa, te s kojima ne smije sklapati ugovore o javnoj nabavi su slijedeći:

Slika na kojoj se prikazuje tekst

Opis je automatski generiran

Slika na kojoj se prikazuje tekst

Opis je automatski generiran

# 31. SINAMAR, obrt za inženjerstvo i lekturu, MB 98226444

# PODACI O PREDMETU NABAVE

## Opis predmeta nabave

Predmet nabave: Materijali za potrebe istraživanja

Grupa 1: Uzorci iz sinteriranog materijala

Grupa 2: Eksperimentalni postav za provođenje eksperimenata

**Nabava grupa 1 i 2 se provodi pod projektom „Zaštita cjelovitosti konstrukcija u energetici i transportu** (ref. ozn. KK.01.1.1.04.0056) – kojeg je nositelj Fakultet strojarstva i brodogradnje Sveučilišta u Zagrebu. Projekt je sufinancirala Europska unija iz Europskog fonda za regionalni razvoj (EFRR) kroz poziv “Ulaganje u znanost i inovacije”.

Detaljan opis traženog proizvoda nalazi se u troškovniku za grupu 1 i 2 te tehničkim specifikacijama koje ponuđeni predmet u grupi 2 mora zadovoljiti., koji čine Priloge 2.1., 2.2., i 3 i sastavni su dio ovog Poziva na dostavu ponuda. Ponuditelj mora nuditi isključivo novi i nekorišteni predmet nabave.

Isporuka predmeta nabave uključena je u cijenu ponude. Prilikom isporuke predmeta nabave sastavit će se zapisnik o primopredaji koji će potpisati Naručitelj i odabrani ponuditelj.

Količine predmeta nabave navedene su u troškovnicima, prilozima 2.1. i 2.2. koji su sastavni dio ovog Poziva. Sukladno članku 4. stavku 1. točke 1. Pravilnika o dokumentaciji o nabavi te ponudi u postupcima javne nabave (NN 65/2017 i NN75/20; dalje u tekstu: Pravilnik), količine predmeta nabave su točne.

## Mjesto **isporuke:**

Lokacija Naručitelja: Fakultet strojarstva i brodogradnje Sveučilišta u Zagrebu, Ul. Ivana Lučića 5, 10000 Zagreb

## Rok isporuke: najviše 60 dana od potpisa ugovora

## Opis i oznaka grupa predmeta nabave

Predmet nabave je podijeljen na grupe

Predmet nabave: Materijali za potrebe istraživanja

Grupa 1: Uzorci iz sinteriranog materijala

Grupa 2: Eksperimentalni postav za provođenje eksperimenata

**Tehničke specifikacije**

**Grupe 1:** tehnička specifikacija predmeta nabave nalazi se u troškovniku u privitku ove Dokumentacije o nabavi te troškovnik čini njezin sastavni dio (Prilog 2.1.).

**Grupa 2:**

Tehnička specifikacija predmeta nabave za grupu 2 nalazi se u privitku ove Dokumentacije o nabavi i čini njezin sastavni dio (Prilog 3.). Tehničke specifikacije sadrže minimalne zahtjeve koje ponuđena oprema mora zadovoljiti.

Ponuditelj popunjava prilog Tehničke specifikacije tako da upisuje DA ili NE na mjesto označeno za upis.

Ponuda mora zadovoljiti sve tražene tehničke karakteristike, te obuhvatiti sve stavke iz tehničke specifikacije koje predstavljaju minimalne tehničke karakteristike. Ponuditelj OBAVEZNO POPUNJAVA stupac *Potvrda tehničke karakteristike (DA/NE)*, definirajući nudi li traženo iz stupca *Traženo*. Kako bi se ponuda smatrala valjanom, ponuđeni predmet nabave mora zadovoljiti sve što je traženo u prilogu Tehničkih specifikacija.

## **Troškovnik**

Naručitelj je izradio troškovnik u Excel formatu koji se nalazi u Prilozima 2.1. i 2.2. ove dokumentacije o nabavi. Ponuditelj ne smije mijenjati niti nadopunjavati sadržaj troškovnika. Ponuditelj u troškovnik mora upisati jediničnu cijenu i stopu PDV-a u eurima. Ostale cijene u troškovniku izračunat će se automatizmom. Ispunjavanje troškovnika na način opisan u ovoj točki ne smatra se mijenjanjem i dopunjavanjem teksta dokumentacije o nabavi.

# ROK ZA DOSTAVU PONUDA

**Datum, vrijeme i mjesto dostave ponuda**

Ponuda, bez obzira na način dostave, mora biti zaprimljena od strane Naručitelja, najkasnije do:

**6. veljače 2023. godine do 12.00 sati (CET)**

na način kako je određeno u točki 5.2. ovog Poziva.

Ponude koje pristignu nakon isteka roka za dostavu ponuda neće biti predmetom ocjene ponuda.

Otvaranje ponuda nije javno.

# UVJETI SPOSOBNOSTI

## Uvjeti sposobnosti za obavljanje profesionalne djelatnosti

Svaki ponuditelj mora u postupku nabave dokazati odgovarajućim izvatkom, **upis u sudski, obrtni, strukovni ili drugi odgovarajući registar** koji se vodi u državi njegova poslovna nastana. Za potrebe utvrđivanja ove okolnosti gospodarski **subjekt u ponudi dostavlja gore navedeni izvadak** u neovjerenoj preslici. Neovjerenom preslikom se smatra i neovjereni ispis elektroničke isprave. Izvadak može biti na engleskom ili hrvatskom jeziku.

## Uvjeti tehničke i stručne sposobnosti - Popis glavnih isporuka robe

Gospodarski subjekt mora dokazati da ima iskustvo potrebno za izvršenje ugovora i to u vidu **minimalno jedne, a najviše tri isporuke istih ili sličnih predmetu grupe nabave** za koju se podnosi ponuda, kojima je kumulativna **vrijednost minimalno jednaka iznosu procijenjene vrijednosti grupe nabave**. U obzir se uzimaju isporuke izvršene u godini u kojoj je započeo postupak nabave (2023.) i tijekom tri godine koje prethode toj godini (2022., 2021., 2020.).

**Popis glavnih isporuka robe sadrži: vrijednost robe u eurima, datum isporuke te naziv druge ugovorne strane te se dostavlja kao izjava ponuditelja u sklopu ponude. Popis može biti na engleskom ili hrvatskom jeziku.**

# KRITERIJ ZA ODABIR PONUDE

Sukladno članku 11. Pravilnika o provođenju postupaka jednostavne nabave kriterij odabira ponude je najniža cijena.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude, kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

# PODACI O PONUDI

## Sadržaj i način izrade ponude

Ponuditelj predaje ponudu koja sadrži dokumentaciju složenu te potpisanu na za to predviđenim mjestima.

**Ponuda mora sadržavati najmanje**:

* popunjen ponudbeni list (Prilog 1),
* popunjen troškovnik (Prilog 2.1. ili 2.2.)
* Popunjene tehničke specifikacije (Prilog 3)
* Dokaz o ispunjavanju uvjeta sposobnosti, sukladno točki 3.1. i 3.2. ove Dokumentacije

Ako ponuditelj predaje ponudu za više grupa, dužan je ponudbeni list izraditi za svaku grupu ponude zasebno te dostaviti sve pripadajuće priloge. Dokaz o ispunjenju uvjeta sposobnosti za obavljanje profesionalne djelatnosti dostavlja samo jednom, a popis isporuke roba i usluga za svaku grupu zasebno.

Pri izradi ponude, ponuditelj se mora pridržavati zahtjeva i uvjeta iz ove Dokumentacije. Ponuditelj ne smije mijenjati i nadopunjavati tekst Dokumentacije o nadmetanju. Ponuda se zajedno s pripadajućom dokumentacijom izrađuje na hrvatskom jeziku, uz iznimno dokaze iz točke 3.1. i 3.2. koji mogu biti i na engleskom jeziku.

**Ponuditelj izražava cijenu ponude u eurima.** Cijena ponude piše se brojkama te zaokružuje na dvije decimale. U cijenu ponude bez poreza na dodanu vrijednost moraju biti uračunati svi troškovi i popusti. Cijena ponude je nepromjenjiva tijekom trajanja ugovora.

## Način dostave ponude

Do roka za dostavu ponuda, ponuditelji svoje ponude mogu slati elektroničkom poštom na adrese Naručitelja i to [tihana.damic@fsb.hr](mailto:tihana.damic@fsb.hr) i [nabava@fsb.hr](mailto:nabava@fsb.hr) ili u zatvorenoj omotnici neposredno naručitelju ili poštanskom pošiljkom na adresu:

SVEUČILIŠTE U ZAGREBU, FAKULTET STROJARSTVA I BRODOGRADNJE, Ivana Lučića 5, 10000 Zagreb

Prijedlog izgleda omotnice s obaveznim elementima:

SVEUČILIŠTE U ZAGREB, FAKULTET STROJARSTVA I BRODOGRADNJE

Ivana Lučića 5,10000 Zagreb Hrvatska

Evidencijski broj nabave: JN10/23

Naziv nabave:

**Materijali za potrebe istraživanja**

- NE OTVARATI -

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka, odnosno nepravovremene dostave ponude. Ukoliko ponuditelj dostavlja ponudu poštanskom pošiljkom, vrijeme zaprimanja ponude je vrijeme kada je ponuda stigla na adresu naručitelja, što mora biti evidentirano Upisnikom o zaprimanju ponuda, sukladno članku 13. Pravilnika. Ponuda mora stići na adresu naručitelja do krajnjeg roka određenog za dostavu ponuda.

Ponude i dokumentacija priložena uz ponude ne vraćaju se ponuditeljima.

Ako omotnica nije zatvorena, zapečaćena i označena kako je navedeno, ista se smatra nevažećom.

## Rok valjanosti ponude

Rok valjanosti ponude je najmanje **30 dana od isteka roka za dostavu** ponuda. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok ponuditelju. Na zahtjev Naručitelja, Ponuditelj može produžiti rok valjanosti svoje ponude.

## Pojašnjenje i upotpunjavanje ponuda

U roku za dostavu ponuda gospodarski subjekti mogu zatražiti objašnjenja ili izmjene vezane uz poziv. Odgovor donosno objašnjenje te izmjene vezane za poziv Naručitelj upućuje na isti način na koji je upućen poziv. Komunikacija i svaka druga razmjena informacija između Fakulteta i gospodarskih subjekata obavlja se elektroničkim sredstvima komunikacije.

## Odluka o odabiru, odbijanju ili poništenju

Naručitelj će na osnovi rezultata pregleda i ocjene ponuda te kriterija za odabir ponude donijeti Odluku o odabiru ili poništenju postupka. Odluka o odabiru ili poništenju donosi se u roku od 30 dana od isteka roka za dostavu ponuda.

Ako su dvije ili više valjanih ponuda jednako rangirane prema kriteriju za odabir ponude, Fakultet će odabrati ponudu koja je zaprimljena ranije. Nakon donošenja Odluke o odabiru, pristupa se sklapanju ugovora. Fakultet zadržava pravo poništiti postupak jednostavne nabave, prije ili nakon roka za dostavu ponuda bez posebno obrazloženja.

Na odluku o odabiru i na Odluku o poništenju postupka nije dopuštena žalba. Nakon odabira ponude, Naručitelj će s odabranim ponuditeljem potpisati Ugovor za nabavu.

# JAMSTVA

Ne traže se

# ROK, NAČIN I UVJETI PLAĆANJA

Sva plaćanja Naručitelj će izvršiti na poslovni račun Izvršitelja/Ugovaratelja, odnosno podugovaratelja (ako je primjenjivo), u roku **od 30 dana** **od ispostave e-računa** Izvršitelja/Ugovaratelja, sve po urednoj isporuci predmeta nabave.

Plaćanje se obavlja u jednom obroku:

• **100 % ugovorenog iznosa u punoj cijeni bit će plaćeno nakon urednog izvršenja ugovora** u roku od 30 (šezdeset) dana od dana primitka e-računa kojeg će odabrani gospodarski subjekt ispostaviti Naručitelju.

Uredno isporučen predmet nabave potvrđuje se **Zapisnikom o primopredaji**, sastavljen od strane Naručitelja i ovjeren od strane svih sudionika primopredaje. Izvršenje Ugovora smatra se obavljeno na dan potpisivanja Zapisnika o primopredaji.

Prema Zakonu o elektroničkom izdavanju računa u javnoj nabavi (NN 94/18), Naručitelj je s 1. prosincem 2018. godine obvezan zaprimati i obrađivati **te izvršiti plaćanje elektroničkih računa** i pratećih isprava izdanih sukladno europskoj normi, a od 1. srpnja 2019. izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi. Izdavateljem računa, u kontekstu Zakona o elektroničkom izdavanju računa u javnoj nabavi, kao i ovog postupka nabave smatra se Izvršitelj/Ugovaratelj i podugovaratelj.

**PRILOZI:**

**PRILOG 1** – Ponudbeni list

**PRILOG 2.1** – Troškovnik za grupu 1

**PRILOG 2.2.** – Troškovnik za grupu 2

**PRILOG 3** – Tehničke specifikacije za grupu 2

STRUČNO POVJERENSTVO ZA JAVNU NABAVU